NaiveNeuron/SloPal huggingface dataset:
Hort, Milan, podpredseda NR SR (2011-03-30):
Ďakujem pekne. Pán podpredseda, zaujmite miesto určené pre navrhovateľov. Teraz dávam slovo spravodajcovi Ondrejovi Dostálovi, ktorého určil navrhnutý gestorský výbor, pre ľudské práva a národnostné menšiny, aby nás oboznámil s úvodnou spravodajskou informáciou. Nech sa páči.
Dostál, Ondrej, poslanec NR SR (2024-02-13):
Ďakujem, pán predseda. Mám dva procedurálne návrhy. V súlade s § 94 ods. 4 zákona o rokovacom poriadku navrhujem, aby ste nedali hlasovať o pozmeňujúcich a doplňujúcich návrhoch obsiahnutých v bodoch 6 a 7 spoločnej správy výborov o prerokovaní vládneho návrhu novely zákona o štátnej podpore nájomného bývania, tlač 109, pretože tieto návrhy nespĺňajú náležitosti podľa § 94 ods. 2 a 3. Z rovnakého dôvodu navrhujem, to je ten druhý návrh, aby ste nedali hlasovať o pozmeňujúcom a doplňujúcom návrhu poslanca Igora Šimka k tomuto návrhu, pretože tiež nespĺňa náležitosti podľa § 94 ods. 2 a 3. Odsek 3 zakazuje prílepky, body 6 a 7 spoločnej správy sú prílepkami a rovnako aj návrh pána poslanca Šimka. A bod 2 zakazuje, alebo odsek 2 hovorí o tom, že pri prerokúvaní návrhu zákona, ktorým sa mení a dopĺňa iný zákon, možno podávať návrhy, ktoré predložený návrh zákona rozširujú, len vtedy, ak s tým navrhovateľ vyjadrí súhlas najneskôr pred jeho, pred hlasovaním, čo sa tiež nestalo, čiže sú tam dva dôvody, pre ktoré by sa nemalo o týchto návrhoch pozmeňujúcich hlasovať. Odovzdávam aj písomne. (Potlesk.)
Hrnčiar, Andrej, podpredseda NR SR (2017-12-07):
Ďakujem. Vyhlasujem obedňajšiu prestávku. (Prerušenie rokovania o 12.01 hodine.) (Pokračovanie rokovania o 14.00 hodine.)
Pročko, Jozef, poslanec NR SR (2021-10-01):
Ondrej, ja si myslím, že niekedy rozhovory s ľuďmi, ktorí naozaj robia zle a sú to ľudia, ktorých cieľom životným je kradnúť, robiť zlé veci, niekedy pomáhajú. A ja som nebol pri tom rozhovore pána generálneho prokurátora s ruským generálnym prokurátorom, ale tu sa naozaj nedomnievam, že by náš generálny prokurátor robil niečo nekalé, ale cez teba ho chcem poprosiť a využiť teda jeho známosť s ruským generálnym prokurátorom, máme tu Hnatič, kauzu Hnatič, je to žena, ktorá tri roky nevidela svoje dieťa, do Ruska jej ho pán Hnatič uniesol, jeho otec je šéf SAV-ky, teda zo SAV-ky, robí v Rusku. Tá žena, prosím vás, pán generálny prokurátor, kauza Hnatič, poproste ruského generálneho prokurátora, aby matka mohla vidieť, slovenská matka svoje dieťa. Hnatič je, na Hnatiča je zatykač na Slovensku a košická prokuratúra robí úplne iné veci, ako by sa mala starať o túto ženu. O toto vás naozaj úpenlivo prosím. Ďakujem veľmi pekne.
Lipšic, Daniel, minister vnútra SR (2011-02-10):
... do prestávky povedal, budem ešte pokračovať psychotestmi. Ale vrátim sa k tomu, čo spomínal pán poslanec Kaliňák. Pán poslanec, v tejto snemovni mne vždy išlo o to, aby som riešenia presadil, aby ich parlament schválil. Vždy, či išlo o trestné kódexy, či išlo o nový zákon o rodine, či išlo o zmeny v justícii, bol môj záujem nie zbytočne niečo predložiť a nie pred médiami povedať niečo, že poslanci sú zlí, ale aby to prešlo tu. A preto tu aj prešli mnohé veci. Čiže dobré je hodnotiť ľudí podľa skutkov. A ja som tu v parlamente už bol dlho. Takže vy tú skúsenosť máte napriek tomu, že hovoríte celkom niečo iné. No čiže to je moja poznámka prvá. Moja druhá poznámka k tomu je... (Prerušenie vystúpenia predsedajúcim.)
Šefčík, Marek, poslanec NR SR (2021-02-03):
Ďakujem za slovo. Tak, pán Mazurek, ja vám poviem o tom vašom prejave. Výborný. Taký, ako sme zvyknutý. Guľometná paľba. Nie každý z nás dokáže takto komunikovať, nie každý je taký zdatný rétor ako napríklad Mazurek, Pellegrini, Tomáš, Raši alebo Suja, Ďurica. Nie každý... ( Reakcia z pléna.) Nemáte za čo. Môžem pokračovať v zozname, napr. aj Hitler. (Ruch v sále.) Takže nemáte fakt za čo ďakovať, pretože toto boli rétori, výborne hovorili, výborne hovoria, lenže ja si viac vážim človeka, ktorý je morálna autorita, lebo je morálny, je čestný a vy podľa mňa nie ste. Ja som videl, pán Mazurek, to video, kde ste sa prejavili úplne v plnej kráse v úvodzovkách. Takže keď človek dokáže toto spraviť, toto robiť, tak a potom tu vystúpia a hrá sa na to, že on výborne reční, tak je to úbohé. A vlastne falošné. Dovoľte mi, aby som záver tejto faktickej poznámky využil na to, aby som sa ospravedlnil takto verejne kolegovi Vladovi Zajačikovi za to, čo mu naložili, pretože ja viem, že je, že má zdravotné problémy, a že aj preto hovorí tak, ako hovorí, a viem aj, že si písal ten prejav sám. Nikto ho tam neposielal. A ja mu ďakujem za ten prejav. Nie každý sme výborný rečník, ale podstatné je, aký sme človek, nie aký rečník. Ďakujem. (Potlesk.)
Bagačka, Michal, poslanec NR SR (2013-01-31):
Ďakujem pekne za slovo. Ja v podstate súhlasím presne s pánom ministrom, ktorý naznačil asi vec, že čokoľvek predloží, čokoľvek teda chce vylepšiť, alebo dať do tohto zákona, samozrejme, v rámci opozície a jej povinnosti kritizovať a kontrolovať bude všetko zlé. Napriek, napriek tomu, že aj ja, čo sa týka samosprávy, posledné, posledné roky v rámci tohto zákona sa urobili niektoré tragické veci, že obstarávalo sa rok, dva roky, mnohé obstarávania ešte teraz neskončili, mnohé projekty museli skončiť kvôli tomu, že jednoducho ten zákon bol zle nastavený, a mnohí majú doteraz mnohé hlavy bolesti. V tomto zmysle ja si myslím, že posúva tento zákon transparentnosť aj férovosť dopredu. Určite napríklad sa mi nepáčilo, pokiaľ pán minister vystupuje a niekto naňho vykrikuje, a pritom keď bol tu za pultom, tak samému mu to vadilo. To, to je zas tiež nie nejaký taký férový krok. A celkove aj pánov, vystúpenie pána Beblavého skôr mnohokrát pripomínalo, že podľa seba súdim teba. Ďakujem.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 133, za 61, proti 49, zdržalo sa 23 poslancov. Návrh nebol schválený.
V. Veteška, podpredseda NR SR: (2006-03-15):
Budeme pokračovať druhým čítaním o vládnom návrhu zákona o občianskych preukazoch a o zmene a doplnení niektorých zákonov . Vládny návrh ste dostali pred prvým čítaním ako tlač 1422, spoločnú správu máte pod č. 1422a. Prosím ministra vnútra Slovenskej republiky pána Martina Pada, aby vládny návrh zákona odôvodnil. Nech sa páči, pán minister.
Pellegrini, Peter, predseda NR SR (2015-05-13):
Prezentujme sa a hlasujme o bodoch 1 a 2 spoločnej správy s odporúčaním gestorského výboru schváliť ich. (Hlasovanie.) Prítomných 139 poslancov, za hlasovalo 93, zdržalo sa 46. Body sme schválili.
S. Kahanec, poslanec: (2010-02-04):
Keď zoberieme štátnu úroveň a pozrieme sa na problémy s mýtom, s emisiami, nástenkovým tendrom a ďalšími tendrami, tak podobné problémy sú aj v samospráve. I u nás v Prešove, a prebehlo to cez celoštátnu úroveň, bol napríklad problém s výberom dodávateľa na nakladanie s odpadom mesta. A tento tender sa zastavil. Lebo tiež bol robený potichu, narýchlo. A nebyť médií, poslancov a predovšetkým poslancov, ktorí na to poukázali, tak tento tender veselo prebehne. Predsa, ak by sa hovorilo o tom, že poslanci nemajú zasahovať do toho a do toho a do toho, no tak potom tam sú úplne zbytoční. Ich volili takisto voliči a takisto sa im zodpovedajú. A ak to dáme do pozície, že rozhoduje iba jeden človek, tak to potom je predpoklad na zneužívanie pozície. Na druhej strane plne chápem starostov, že majú na krku veľa starostí, preto sa aj volajú starostovia a že často im aj poslanci robia zbytočné problémy. Ale to je druhý problém. Ďakujem.
Danko, Andrej, podpredseda NR SR (2023-12-07):
Ďakujem, pán poslanec. Otváram všeobecnú rozpravu. Do rozpravy som dostal písomnú prihlášku poslancov – pán poslanec Kišš, Hajko, Viskupič ako poverení členovia poslaneckého klubu a riadne prihlásený pán poslanec Dostál a pán poslanec Hlina. Poprosím, pán poslanec Štefan Kišš. Som sa tešil, že strácate poradie. Nech sa páči, pán poslanec.
Jurinová, Erika, podpredsedníčka NR SR (2013-09-20):
Pán poslanec Brocka.
Valocký, Jozef, poslanec NR SR (2016-02-11):
Teraz budeme, pán predseda, hlasovať o návrhu uznesenia Národnej rady Slovenskej republiky, ktorý predložil pán predseda výboru pre zdravotníctvo Richard Raši.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 53 za, 77 proti, 4 sa zdržali. Návrh sme neschválili.
Grendel, Gábor, podpredseda NR SR (2022-12-19):
S reakciou na faktické poznámky pán poslanec Suja.
Čellár, Miroslav, poslanec NR SR (2024-04-24):
Ďakujem pekne za slovo. Pripomínam členom ústavnoprávneho výboru o dvanástej zasadnutie v zasadačke výboru. Ďakujem. (Prestávka.)
Pfundtner, Edita, poslankyňa NR SR (2015-12-02):
Vážená pani predsedajúca, vážené pani poslankyne, páni poslanci, dovoľte, aby som v zmysle ustanovenia § 73 ods. 1 rokovacieho poriadku vystúpila v prvom čítaní ako spravodajkyňa určená ústavnoprávnym výborom k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby uvedený návrh zákona prerokovali ústavnoprávny výbor a výbor pre verejnú správu a regionálny rozvoj. Ako gestorský navrhol ústavnoprávny výbor s tým, aby výbory prerokovali návrh zákona do 21. januára 2016 a gestorský výbor do 22. januára 2016. Zo znenia návrhu zákona je zrejmý účel navrhovanej úpravy. Ako spravodajkyňa určená navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Vážená pani predsedajúca, otvorte, prosím, preto všeobecnú rozpravu.
Kmec, Stanislav, poslanec NR SR (2019-02-08):
Ďakujem. Zápisnica o výsledku tajného hlasovania o návrhu na voľbu člena Rady Rozhlasu a televízie Slovenska v oblasti rozhlasového vysielania, ktoré sa konalo 7. februára 2019. Na tajné hlasovanie o návrhu na voľbu člena Rady Rozhlasu a televízie Slovenska v oblasti rozhlasového vysielania bolo vydaných a poslanci si osobne prevzali 132 hlasovacích lístkov, teda na voľbe bolo prítomných 132 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu člena Rady Rozhlasu a televízie Slovenska v oblasti rozhlasového vysielania všetci poslanci odovzdali hlasovacie lístky. Zo 132 odovzdaných hlasovacích lístkov bolo 9 neplatných. Zo 123 platných hlasovacích lístkov zistili: - za Igora Galla hlasovalo za 91 poslancov, proti 19 poslancov, zdržalo sa 13 poslancov, - za Miloša Mistríka hlasovalo za 2 poslanci, proti 82, zdržalo sa hlasovania 39 poslancov. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za člena Rady Rozhlasu a televízie Slovenska v oblasti rozhlasového vysielania zvolený Igor Gallo. Overovatelia poverujú svojho člena Stanislava Kmeca oznámiť výsledok hlasovania Národnej rade Slovenskej republiky.
Rafaj, Rafael, poslanec NR SR (2011-03-23):
Oceňujem, že pán poslanec rozprával a dotkol sa problematiky etiky v médiách, čo skôr, ale patrí do oblasti samoregulácie a nie je možné to upravovať samozrejme v zákone, ale súvisí to s danou problematikou, pretože už prieskum Medzinárodnej asociácie Publick Relatioun z Ipra dokázal z tohto prieskumu, že neetické postupy v médiách sa často vyskytujú, a preto aj odporúčal chartu o transparentnosti v médiách. U nás funguje okrem tohto kódexu aj inštitút tzv. tlačovej rady. Prečo hovorím tzv., pretože, keď budem citovať redakciu Média portál a v publikácii pani Môcikovej z r. 2002, tak tlačová rada má len vymedzený priestor, nemá nástroje relevantných trestov, ktoré by vzbudzovali rešpekt a v niektorých prípadoch dokonca akoby nemala ani autoritu. A ja som si pozrel výročné správy tejto agentúry, teda tlačovej rady. V roku 2007 riešila pätnásť podnetov, z toho boli štyri sankcie upozornenia a štyrikrát pokarhanie. O rok na to v r. 2008 dvadsaťjeden podnetov, z toho dvakrát pokarhanie a štyrikrát znepokojenie. Ten priemer riešených podnetov je asi deväť za rok. Dámy a páni, naozaj si myslíme, že pri 365 vydaniach približne denníkov krát samozrejme ich počet, množstvo týždenníkov, bulváru, mesačníkov, naozaj bolo len deväť prípadov porušenia etiky v médiách? A pozrime sa, ako to vlastne skončilo. Takže je to relevantný problém, s ktorým sa nevie, bohužiaľ, žurnalistická obec relevantne vysporiadať.
Kuffa, Filip, poslanec NR SR (2022-05-11):
Hlasovať o tomto návrhu sa bude... (reakcia navrhovateľa) zajtra o jedenástej hodine.
Choma, Igor, poslanec NR SR (2018-12-07):
Ďakujem. Pán predseda, dajte, prosím, hlasovať o tom, že prerokujeme návrh zákona v treťom čítaní ihneď.
Mojš, Milan, poslanec NR SR (2014-05-14):
Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Prosím, dajte hlasovať.
Brixi, Otto, poslanec NR SR (2012-10-18):
Ďakujem pekne. Pán predseda, v rozprave k predmetnému návrhu zákona vystúpili traja poslanci, a to pani poslankyňa Žitňanská, pán poslanec Kadúc a pán poslanec Beblavý. Pani poslankyňa Žitňanská podala pozmeňujúci a doplňujúci návrh a navrhla hlasovať o bode 2 svojho pozmeňujúceho návrhu osobitne. Pán poslanec Beblavý žiadal vyňať na osobitné hlasovanie bod 31 spoločnej správy. Najprv pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch je ich veľa, preto ich vymenujem, 1, 2, 3, 4, 5, 6, 7, 8, 9, 10, 11, 12, 13, 14, 16, 17, 18, 19, 20, 21, 22, 23, 24, 25, 26, 27, 28, 29, 30 a 33 s návrhom schváliť ich.
Pročko, Jozef, poslanec NR SR (2023-12-14):
Ďakujem a som rád, že tu prišla plejáda Alibabových zbojníkov vám tlieskať, pretože počas rokovania tu nie sú, ale teraz prídu a vytlieskavajú vás, super. A chcem vám povedať, že zase klamete a zavádzate a zase poviete... (Reakcie z pléna.) Počuli ste? (Reakcie z pléna. Prerušenie vystúpenia predsedajúcim.)
Cigániková, Jana, poslankyňa NR SR (2017-03-30):
Ďakujem pekne. Natália, pravdivý prejav, pravdivé slová, až lezú pod kožu. A keď som ich počúvala, tak som len dúfala a myslela som na to, že veľmi dúfam, že si tí, ktorí si zvolili obkľuku, veľkú obkľuku zrušenia Mečiarových amnestií a nešli priamo, ale idú cez Ústavný súd, dúfam, že si uvedomujú dôsledky toho, čo sa stane s nádejou a s dôverou ľudí, o ktorých si ty, Natália, hovorila, pokiaľ by naozaj bol tento prípad navždy pochovaný. Ja naozaj budem dúfať a veriť, že ten záujem zrušiť amnestie je úprimný, aspoň vo väčšine vo vláde, ale stále mám obavy, že sa môže stať niečo naozaj zlé, pretože tie následky, ktoré potom môžu prísť, bude jednak fakt naozaj beznádej, nedôvera a bude to potvrdením toho, čo dvadsať rokov sme teda ľuďom vysielali. A myslím si, že môžu prísť protesty vo forme nie veľmi príjemnej ani pre nás, ale hlavne pre tých, ktorí možno dnes kalkulujú. A ak si mysleli alebo ak si nebodaj myslia, že formou Ústavného súdu a že si proste umyjú ruky nad tým, že to, ak to neprejde a ak budú zamietnuté znova Mečiarove amnestie, tak ak si mysleli, že si umyjú ruky a povedia, „no my za to nemôže, to oni“, tak ja si myslím, že ľudia nie sú na hlavu padnutí. A myslím si, že aj Natália chcela povedať to, že si to budeme veľmi strážiť a budeme veľmi dávať pozor na to, ako to celé dopadne. A myslím si, že to budú robiť aj ľudia. Takže ešte raz vyjadrujem nádej, že to dopadne celé dobre a že vaša snaha, milá vládna koalícia, je úprimná. Ďakujem.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 148 poslancov, za návrh 132, 16 sa zdržali hlasovania. Konštatujem, že tento návrh sme schválili.
Mikloško, Jozef, poslanec NR SR (2014-03-26):
Ďakujem pekne. V podstate súhlasím s obidvoma diskutérmi. Ja by som pána Martvoňa, kolegu, možno požiadal, lebo vidím, že tomu rozumie, spojte sa s pánom Zajacom a vytvorte niečo spoločné, kde tieto všetky aspekty zohľadníte, aj dobrý nápad, že nielen pokuta a basa, ale aj odobratie licencie, zákaz činnosti podnikania a tak ďalej. My sme sa s Tonym Martvoňom spojili na Slovenskom historickom ústave a dneska ten historický ústav už existuje, takže nevidím dôvod, prečo by sme sa, prečo by ste sa nemohli aj v tomto smere nejakým spôsobom spojiť a niečo rozumné urobiť, lebo vidíte, že je tam problém. Dva roky sme tu v parlamente a ľudom by to pomohlo, keby sa takýto zákon schválil. Ďakujem.
Ďuriš Nicholsonová, Lucia, podpredsedníčka NR SR (2017-03-29):
Ďakujem pekne. Keďže sme vyčerpali tých, ktorí sa prihlásili do rozpravy, chcem sa, končím všeobecnú rozpravu, ale chcem sa opýtať pána navrhovateľa, že či chce zareagovať k rozprave. Áno, je tomu tak. Nech sa páči, pán poslanec Osuský.
Kaščáková, Renáta, poslankyňa NR SR (2017-02-14):
Ďakujem. Ako povedal pán kolega Klus, situácia je naozaj neudržateľná. Je veľmi dobré, že táto otázka sa otvára. Myslím, neudržateľná je otázka v oblasti verejných financií, v otázke riadenia verejnej správy. Je však len otázka, akou formou a s akými ľuďmi a v akom čase by sa táto reforma mala uskutočniť. A už som na inom mieste povedala, že skôr je asi lepšie, ako možno aj moji predrečníci naznačili, ísť cestou evolúcie než revolúcie. Ja by som možno sa len opýtala pána Beblavého aj touto cestou, ako by si predstavoval túto zmenu v súvislosti s európskymi fondami. Pretože síce pri tom jednom návrhu zákona hovoril, že by to bola pomerne jednoduchá vec. Ja si to nemyslím. A práve aj z tohto dôvodu, že sme v rozbehnutom vlaku prípravy na čerpanie štrukturálnych fondov, by táto reforma nemusela byť až taká jednoduchá, ako sa tu na prvý pohľad prezentuje. Ale to, že je to citlivá, teda že otázku odtrhnutosti vyšších územných celkov od občanov vnímame veľmi citlivo, sme koniec koncov ukázali aj my v strane SaS, keď sme navrhovali zrušiť zákon, teda zákonom krajské organizácie cestovného ruchu. Je to jeden z príkladov, kedy zlyháva vyšší územný celok napríklad v oblasti cestovného ruchu, kde by mala byť jeho koncepčná úloha oveľa zreteľnejšia. Avšak napríklad krajské organizácie cestovného ruchu naznačujú, ako sa dajú tieto inštitúcie zneužiť na možno skôr politické než odborné riešenia napríklad v cestovnom ruchu. Takže za seba som veľmi rada, že sme túto otázku otvorili, ale myslím si, že vyvoláva množstvo ďalších a ďalších otázok, ktoré by si vyžadovali oveľa hlbšiu diskusiu. Ďakujem.
Hort, Milan, podpredseda NR SR (2011-02-10):
Prerušujem rokovanie o tomto bode programu. Budeme pokračovať druhým čítaním o návrhu poslancov Národnej rady Slovenskej republiky Štefana Kužmu a Martina Pada na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov . Návrh zákona máte pod tlačou 183 a spoločnú správu výborov máte ako tlač 183a. Dávam slovo teraz poslancovi Martinovi Padovi, aby návrh zákona odôvodnil. Nech sa páči.
Jurinová, Erika, podpredsedníčka NR SR (2015-03-19):
Ďakujem pekne, pán poslanec. Pán spravodajca? (Reakcia spravodajcu.) Nechce sa vyjadriť k rozprave. Prerušujem rokovanie o tomto bode programu. Pokračujeme prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov . Návrh zákona má tlač 1420, návrh na jeho pridelenie na prerokovanie výborom má číslo 1424. Nech sa páči, pán poslanec Matovič, predstavte návrh zákona.
Jurinová, Erika, podpredsedníčka NR SR (2012-08-01):
Ďakujem veľmi pekne.
Jurík, Beáta, poslankyňa NR SR (2024-02-07):
Ďakujem za slovo, pán predsedajúci. A ja by som vás chcela veľmi pekne poprosiť, aby ste rovnako prísny, čo sa týka obsahu faktických poznámok, boli aj na našich koaličných kolegov, lebo sme síce veľmi šťastní, že sa konečne zapájajú do tej debaty, ale keď to nie je k veci, ako momentálne predre... (Prerušenie vystúpenia predsedajúcim.)
P. Hrušovský, predseda NR SR: (2004-10-26):
(Hlasovanie.) 136 prítomných, 49 za, 48 proti, 39 sa zdržalo. Neschválili sme návrh. Ľ. Navrátilová, poslankyňa: Teraz, prosím, dajte hlasovať o bode 21.
Fico, Robert, predseda vlády SR (2024-09-26):
Ďakujem pekne, pretože mám málo času, sa pokúsim to dostať do veľmi krátkej odpovede. Rozumiem tej nervozite tak na našej strane, lebo to musíme urobiť a nie je nám to príjemné, lebo to musíme urobiť kvôli nim, a rozumiem ich nervozite, že boli pri tom. (Reakcia z pléna.) Viete, dobre, ak ste v pohode, tak sa spýtam, ako je možné, že sa vyhadzovali miliardy a na čele oddelenia, ktoré sa nazýva hodnota za peniaze, je poslanec za vašu politickú stranu. Ako to je možné? Ako je možné, že nikto (potlesk) na ministerstve financií nehovoril o vyhadzovaných miliardách eur. Ak ste v pohode, tak sa pýtam, ako je možné, že Všeobecná zdravotná poisťovňa bačovala od buka do buka, ale poslanec za opozíciu tu sedí a tvári sa, ako keby s tým nemal nič spoločné, hoci sedel v dozornej rade. Tak potom načo sedel v tej dozornej rade? Prosím, hovorte to tej verejnosti, vy si nenechajte nalepiť na hlavu nejakú nálepku, že my sme snáď teraz tí zbojníci, ktorí musíme urobiť najhoršie veci na svete, pretože konsolidácia je nevyhnutná. Áno, konsolidácia je nevyhnutná kvôli nim, lebo rozdrbali miliardy eur. To je celý problém, ktorý treba opakovať. (Potlesk.) A my to urobíme a urobíme to s plnou zodpovednosťou bez toho, aby sme sa za to niekde mali hanbiť. K tým návrhom. Keď som došiel na úrad vlády po tom, čo som zostavil štvrtú vládu, tak ma čakal dole pán Ódor, odchádzajúci nestranícky predseda vlády (povedané s pobavením), ktorý sa o dve hodiny ukázal ako nová stranícka hviezda Progresívneho Slovenska, a povedal mi, že nechal mi na stole inšpiráciu, ako treba urobiť poriadok vo verejných financiách. Tak sme sa teda pozreli. Sedem miliárd škrtov. To by znamenalo totálnu devastáciu sociálneho štátu, akýchkoľvek benefitov, ktoré dnes štandardne poskytujeme obyvateľom Slovenskej republiky. Ale viete, to oni môžu všetko. Oni môžu povedať, že DPH 25 % bez akýchkoľvek výnimiek. Veď sme sa s tým pohrali. Ešte raz. Áno, zvyšuje sa DPH na 23 % a mne sa to nepáči, ale čo mám robiť, keď takúto úlohu nám dali, že to musíme urobiť? Ale dohodli sme sa, že potraviny 5 %, lieky 5 %, ubytovanie 5 %, gastro 5 %, knihy 5 % pravdepodobne, učebnice 5 %. Je tam všetko, čo tam má byť, pretože snažíme sa, aby konsolidácia bola aj sociálne vyvážená, aby nebola iba ekonomicky vyvážená, že tu mám 20 opatrení a mi prinesú 2,7 mld. eur. Keby som zobral ktorékoľvek opatrenie, ktoré navrhol pán Ódor v tom slávnom balíku, tak dnes táto krajina možno už ani neexistuje. Takže znovu, minimálne povedzte, priatelia z opozície, slovenskej verejnosti, že opozícia musí, konsolidácia musí byť. Dúfam, že, dúfam, že teraz sa nepostavíte a nebudete rozprávať verejnosti: Oni len tak sa pohrávajú, všetko zdražujú, lebo nemajú čo robiť. Slovenská verejnosť je dostatočne vyspelá, aby vedela, čo sa tu dialo v rokoch 2020 – ´23. A je to smutné, že keď sa pozriem, koľko miliárd ste vyhodili na boj proti covidu a ešte zomrelo 21-tisíc ľudí, tak sa pýtam, že aký tam je ten pomer a predovšetkým kto za toto kedy bude niesť ešte nielen politickú, ale aj právnu... (Prerušenie vystúpenia predsedajúcim.)
Fecko, Martin, poslanec NR SR (2017-10-11):
Ďakujem pekne. Pán kolega, áno, dobre ste to pomenoval, ako reakcia pána Hrnka, že ak to niekto berie úprimne, srdcom... (Prerušenie vystúpenia predsedajúcim.)
Danko, Andrej, podpredseda NR SR (2024-05-09):
Pán poslanec Slyško.
Paška, Pavol, poslanec NR SR (2011-09-13):
A to je, bohužiaľ, tá najsmutnejšia správa pre ľudí na Slovensku. Dámy a páni, chcem vás v mene navrhovateľov požiadať, aby ste hlasovali za návrh poslankýň a poslancov strany SMER – sociálna demokracia a Slovenskej národnej strany a aby Národná rada prijala uznesenie, ktorým vysloví nedôveru premiérke vlády Slovenskej republiky Ivete Radičovej. Ďakujem. (Potlesk.)
Kišš, Štefan, poslanec NR SR (2023-12-14):
Ďakujem pekne. Tak trochu neviem, kde začať, lebo tam máme toľko, toľko otázok a problémov v tomto lex únos štátu, ako som ho nazval, že si môžme vybrať témy, ale vďaka, Oskar, že si rozobral zdravotníctvo. Nie je to, nie je to prvá, prvá legislatíva, kde nieže vláda neplní svoje programové vyhlásenie vlády, ale vyslovene ide proti nemu, teda robí opačné kroky, ako, ako si... sa zaviazala v programovom vyhlásení vlády. Hovorili sme napríklad o zadlžovaní a o ďalších témach a ja myslím, že čoskoro urobíme taký, taký odpočet. Ešte, ešte je trochu skoro, ale a len, len dolistujeme riadky v programovom vyhlásení vlády, kde, kde vláda ide proti týmto svojim, svojim záväzkom. Ale možno by som využil, keď tu máme aj priamo predkladateľa zákona, a kolegovia ma milujú za túto agendu, že samotná legislatíva nemá doložku vplyvov, má len dôvodovú správu a v doložke, alebo teda má tam tú jednu, tú povinnú, takú tú prvú stranu, kde zaklikne, že nemá vplyv. Na finančnom výbore sme sa s pánom ministrom Suskom rozprávali, teda on nám prezentoval, že zriadenie ministerstva športu prinesie benefity v podobe rastúceho HDP, lebo niečo, niečo... Budeme, budeme viacej športovať a... a... a všetci sa budeme mať lepšie vďaka tomu. Tak v každom prípade, pardon, ak som to možno trošičku teraz akože... nechcel som to zosmiešniť, ale že môžme sa o tom baviť, ale prosím vás, predložte tú analýzu, urobte doložku vplyvov a pobavíme sa o tom, že do akej miery má napríklad zriadenie ministerstva športu... (Prerušenie vystúpenia časomerom. Potlesk.)
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 125 poslancov, za 79, proti 8, zdržalo sa 37, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Matovič, Igor, poslanec NR SR (2024-02-23):
Ďakujem pekne, Mišo, že si to opätovne zhrnul. Ja som sa tešil na pána Muňka, ale teraz mi tu zase pribudol a zase odbudol, že povie nejakú múdrosť, ale tak možno nejaký iný kolega, pán Bartek, to je tá omladina, si povedal. Tak uvidíme, ako si váži ženy, matky, že ako povie teda sebakriticky, že keď teda ten Fico si sám sebe zvýšil aj so všetkými ministrami plat na dvojnásobok, tak o 5-tisíc eur mesačne, tak, samozrejme, že my tým ženám, matkám dáme tú stovečku, aj keď je to päťdesiatkrát menej, jasné, že im to dáme. Alebo tu teraz povie nejaké taľafatky, drísty o tom, jak teda to sa nepatrí ženám, matkám pridať 100 eur, to iba ministri si zaslúžia sami sebe, keď si nadelia 5-tisíc eur mesačne. Takže uvidím. Sám som zvedavý.
Luščíková, Darina, poslankyňa NR SR (2023-12-14):
Oskar, ja ti veľmi pekne ďakujem za tvoje vystúpenie. Už si nepamätám presne, aké výrazy a prívlastky si priradil k hodnoteniu tohto návrhu ako celku, ale zhodneme sa, že ide o riadny paškvil. A ja sa vyjadrím k obsahu dôvodovej správy. Vláda v rámci legislatívneho návrhu zlepenca mnohých legislatívnych zmien navrhuje okrem iného aj vytvoriť Ministerstvo cestovného ruchu a športu Slovenskej republiky. V dôvodovej správe sa uvádza – návrh zákona nebude mať vplyv na rozpočet verejnej správy, sociálne vplyvy, vplyv na podnikateľské prostredie, vplyv na životné prostredie a tak ďalej. Som však hlboko presvedčená, že vytvorenie nového ministerstva má minimálne vplyv na rozpočet verejnej správy, a teda chýba doložka vplyvov, čím došlo k porušeniu legislatívnych pravidiel tvorby zákonov, a to konkrétne čl. 6, ktorý sa nazýva vypracovanie návrhu zákona, citujem: „Z hľadiska finančných dôsledkov návrhu zákona na rozpočet verejnej správy treba návrh zákona prerokovať vždy s Ministerstvom financií Slovenskej republiky. Stanovisko Ministerstva financií Slovenskej republiky sa uvedie v dôvodovej správe.“ Ja som žiadne stanovisko Ministerstva financií Slovenskej republiky v dôvodovej správe nenašla. Bola by som veľmi rada, keby tvorcovia tohto návrhu nám vysvetlili, prečo nedochádza k vplyvom na štátny rozpočet. Evidentne to, čo hovorila moja kolegyňa Števulová, je čistá pravda a tento zákon napĺňa všetky hriechy legislatívneho procesu. (Reakcia z pléna.) Smrteľné hriechy? (Povedané so smiechom.) Smrteľné. Ďakujem. (Potlesk.)
Muňko, Dušan, poslanec NR SR (2021-11-03):
Pán poslanec, veľmi podrobne si rozobral celú situáciu, ktorá je na rezorte, ale aj na úrade práce alebo aj v Sociálnej poisťovni. Je to ťažký rezort, pán minister Krajniak by mal niesť politickú zodpovednosť. Politickú zodpovednosť nielen za tých 24 mil., lebo to nie je 24 mil., preto tu nie sú médiá, to je ďaleko väčšia suma, páni. To sa blíži cez 100 mil., to nie je len Pezinok, páni, ale to sa dozviete, to je tak isto, ako tu povedal Erik Tomáš, že ľudia, ktorí to zavinili, chodia po, ani trestné oznámenie nie je podané voči nim a chodia ďalej. Takže, poprosím vás, nezastávajte sa, ja vám môžem povedať, že je to asi na siedmich pobočkách, čo momentálne novinári majú už zmapované. Takže to je ten dôvod, prečo médiá sa k tejto kauze nevyjadrujú, pretože jednoducho je to obyčajný podvod na prostých ľuďoch.
Budaj, Ján, poslanec NR SR (2016-09-12):
Spýtam sa potom predkladateľov, či je treba znovu. (Reakcia navrhovateľa: Otázka znie, že na koľko to ešte máte .) No aspoň na 10 minút. Takže nechcem znovu. (Prerušenie vystúpenia predsedajúcim.)
Goga, Ľudovít, poslanec NR SR (2016-06-17):
Ďakujem za slovo. Ja by som sa chcel ešte spätne vrátiť k tomu návrhu zákona, ktorý sme ako strana predložili. My sme chceli čiastočne poukázať na situáciu, ktorá sa týka aj neprispôsobivého správania spoluobčanov. To znamená, že ako, ako chceme, aby sa občania, ktorí si beztrestne postavia čiernu stavbu, a nikomu, nikde nie sú za to postihovaní, správali slušne a v rámci spoločenských pravidiel k ostatným spoluobčanom. My máme v strane pána Dobrovodského a ten by vám vedel o tom rozprávať veľmi veľa, ako funguje správanie sa neprispôsobivých spoluobčanov. Ďakujem.
Andrejuvová, Anna, poslankyňa NR SR (2023-02-16):
Ďakujem pekne. Ja by som poprosila členov mandátového a imunitného výboru, aby sme sa stretli na päť minút tuná v zadnej gremiálnej miestnosti, nakoľko ráno sme neboli uznášaniaschopní a budeme mať nového poslanca v parlamente, v pléne. Ďakujem veľmi pekne.
Bugár Béla, podpredseda NR SR (2018-01-31):
Pani poslankyňa, pani poslankyňa, po prečítaní pozmeňujúceho návrhu... (Povedané so smiechom.)
Gaborčáková, Soňa, poslankyňa NR SR (2016-11-22):
Ďakujem za slovo. Pani kolegyňa, chcem ťa podporiť v tom, že naozaj resocializácia ľudí, ktorí boli závislí na patologickom hráčstve, je mimoriadne zložitá, lebo na jednej strane je to proces, čo sa týka liečby, a na druhej strane je to socializácia alebo reintegrácia a resocializácia týchto ľudí do života. Ja len na porovnanie vám aj možno verejnosti je, že v resocializačnom stredisku stojí takýto človek 1 100 eur mesačne a u človeka, ktorý odrobil celý život v rámci toho, ako pracoval pre tento štát, naňho prispieva štát 320 eur, pre človeka na lôžku, ktorý je odkázaný na šiesty stupeň odkázanosti. Naozaj, mali by sme si uvedomovať, že naozaj táto vec je mimoriadne dôležitá nielen z toho morálneho hľadiska, ale aj z finančného hľadiska, aj keď na jednej strane sa nám javí ako také ľúbivé hneď mať peniaze vo vrecku, na druhej strane už teraz sociálne služby tlačia pred sebou obrovské problémy a nedokážeme pomôcť ľuďom na lôžku alebo vigilikom a na druhej strane idú obrovské peniaze jednak do zdravotníckeho systému a odtiaľ tí ľudia prechádzajú do resocializácie, ktorá je skutočne mimoriadne náročná. A nehovoriac o tretej zložke, ktorou je rodina a tá naozaj finančne veľmi stráda, lebo vždy je tam bezpodielové vlastníctvo, kde tá žena okrem toho, že tlačí pred sebou každodenné výdavky, musí platiť aj dlhy napríklad manžela. Ďakujem pekne.
Blaha, Ľuboš, podpredseda NR SR (2023-11-16):
Pán poslanec Július Jakab.
Číž, Miroslav, podpredseda NR SR (2015-04-15):
Ďakujem pekne. Pani kolegyňa, pozorne som si vás vypočul. Začala ste tým, že ako teda smeráci sú neni pripravení vás počúvať. No drvivú časť vášho vystúpenia ste tu bola sama, chvíľu pán poslanec Šebej, ale na záver prišiel aj pán predseda, čo ale nie je podstatné. (Reakcia z pléna.) To, čo chcem povedať, je to, že ja oceňujem vaše vystúpenie, pretože to bolo prakticky prvé vystúpenie po piatich hodinách, ktoré už nebolo cirkusové žvásty a urážky a to všetko dookola, ale s právnym jazykom, so zmyslom, pracovala ste s reálnymi inštitútmi, s reálnou skutočnosťou a vyslovila ste právny názor. Verte mi, keby sme boli čo len tušili, že už aj tak sa to začne takto rokovať, tak nás je tu viacej, lebo na túto tému radi by sme si porozprávali. Viete, v súvislosti s tým, čo ste povedali, ja mám pred sebou vaše vystúpenie pri novele zákona v roku 2011, keď ste ho tu predkladala a povedala ste, že veríme, že týmito zmenami dávame slušným podnikateľom pozitívny signál, pretože zmenšujeme priestor na špekulácie a manipulácie v konkurznom konaní a naopak, zjednodušujeme proces tam, kde je to potrebné, otvárate priestor tým zákonom najmä pre menších podnikateľov, živnostníkov, aby ich šanca na to dostať sa k vyplácaniu dlžných čiastok od firiem sa v konkurze zvýšila. Čiže gratulujem. Možno sme vám príliš uverili, že to naozaj tak myslíte a že tým ste vlastne tou novelou aj tento priestor vytvorila. Isteže trošku nenáležite žartujem. Len ide naozaj o veľmi vážnu vec. Viete, na rozdiel od iných strán, tu jak počúvam tých veľmi nezodpovedných ľudí, ktorých politická činnosť spočíva v podlom urážaní politických protivníkov, my naozaj máme 20-tisíc členov. Máme mnohých členov, ktorí sú takí, ktorí nemajú vyplatené peniaze. Koho by predsa naozaj tešilo, aby tak veľký rozsah ľudí, pre ktorých to znamená existenčné ohrozenie, aby zostali nesanovaní? Nepochybne problém konkurzu ako takého je vôbec veľmi zložitým inštitútom, ktorý funguje vonku, je neoliberálnej podstaty. Verte, ako socialista vôbec... (Prerušenie vystúpenia časomerom.)
I. Mikloš, poslanec: (2008-09-16):
A ďalej je dôležité, že správa píše len o obchodoch medzi českými a slovenskými bankami, ale úplne ignoruje obchody medzi eurom a korunou medzi českými bankami a zahraničnými bankami, pričom práve týmto spôsobom bola s najväčšou pravdepodobnosťou realizovaná väčšina obchodov J&T. To sú tiež veci, ktoré sme žiadali, ktoré sme v tých otázkach explicitne žiadali a správa sa k nim vôbec, ale vôbec nevyjadruje a celý tento problém zametá pod koberec. V tomto zmysle som presvedčený, že aj taká inštitúcia, ako je Národná banka, ktorá doteraz požívala pomerne veľkú mieru dôveryhodnosti aj medzi odborníkmi spôsobom, akým sa postavila k tomuto problému, výrazne spochybnila svoju vlastnú dôveryhodnosť a najmä nezávislosť od vlády, najmä nezávislosť od vlády, pretože bolo od začiatku jasné, že vláda Slovenskej republiky má jediný záujem tento problém zamiesť pod koberec. Je smutné, je naozaj smutné, že Národná banka vedená Ivanom Šramkom sa na tomto podieľala, že sa na tomto aktívne podieľala.
Szalay, Tomáš, poslanec NR SR (2023-11-21):
Ďakujem pekne. Vypočul som si príspevok pána poslanca Krajčího a skúsim zopakovať, že ten zákon je nevykonateľný a preto potrebuje opravu, a keďže má vstúpiť do účinnosti k 1. 1, je potrebné to urobiť rýchlo. A rýchlo sa to dá urobiť tak, že sa to schváli teraz, alebo sa to rozdelí na túto a nasledujúcu schôdzu. To sú v zásade tieto dva scenáre, ktoré sú tu na stole. V každom inom scenári by sme sa dostali do reality, ktorá je nerealizovateľná, kde ten zákon je nevykonateľný. Rád by som tiež zareagoval na slová pána poslanca Krajčího, že zdravotné poisťovne tu dva roky mohli niečo robiť a mali povedzme implementovať ten zákon skôr, ako im ten zákon ukladal, aby bol implementovaný. Nepochybne. Ale v takejto situácii sa hovorí, že trhový líder je ten, kto má strhnúť tých ostatných na trhu. A najväčšia zdravotná poisťovňa je Všeobecná zdravotná poisťovňa, ktorá toto mohla začať implementovať. A ak je teda chyba v poisťovniach, treba začať Všeobecnou zdravotnou poisťovňou, ktorú viedol nominant OĽANO. Takže mali ste túto poisťovňu plne v rukách. To, že sa čakacie listiny tvoria už roky, je pravda, pretože čakacie listiny do zákona zaviedol Rudolf Zajac pred dvadsiatimi rokmi, akurát tieto čakacie listiny sa tvoria... (Prerušenie vystúpenia predsedajúcim.)
M. Číž, podpredseda NR SR: (2007-03-29):
(Hlasovanie.) Prítomných 124 poslancov, za návrh 123 poslancov, nehlasoval 1 poslanec. Tieto návrhy sme schválili.
Laurenčík, Milan, podpredseda NR SR (2021-09-21):
To bol posledný príspevok vo všeobecnej rozprave. Vyhlasujem preto všeobecnú rozpravu za skončenú a pýtam sa navrhovateľa, či chce v záverečnom slove zaujať stanovisko. Nechce. Chce sa vyjadriť pán spravodajca? Chce, či nechce? (Reakcia spravodajcu.) Nech sa páči.
Simon, Zsolt, poslanec NR SR (2012-12-14):
Ďakujem. Pán kolega, naozaj ste ma potešili s vaším vystúpením a musím povedať, že už niekoľkokrát v predchádzajúcom období som aj ja skonštatoval, že najvýnosnejšou plodinou za prvej Ficovej vlády bol v poľnohospodárstve slnečný kolektor. Je to faktom. Naozaj, z vášho vystúpenia snáď mi chýbal jeden jediný maličký moment, a to, že po toľkej kritike a závažných obvineniach ste nevyzvali ministra, aby vystúpil za rečníckym pultom a vyjadril sa k nemu. Pán minister tu sedí so sklopenou hlavou, nechcem povedať, že s plechovou tvárou, mlčky a nereaguje na závažné obvinenia, ktoré v tomto pléne doteraz odzneli. A teraz neviem, či platí to, že kto mlčí, ten svedčí. To znamená, že všetko to, čo zo strany opozície dnes tu bolo povedané k tomuto návrhu zákona, je pravda. Keď to tak nie je, pán kolega, ja to urobím miesto vás, vyzývam pána ministra Malatinského, nech tam vystúpi za ten rečnícky pult a nech vyvráti všetky tvrdenia, že z toho nebude mať výhodu ten, ktorý prevádzkuje Paroplynový cyklus, teda Penta. Nech vyvráti skutočnosť, že ďalšou výhodou bude mať druhý sponzor SMER-u, ktorý za prvej Ficovej vlády rozdeľoval prístupové kódy alebo prístupové body pre obnoviteľné zdroje energie. Snáď toto je taký moment, ktorý by som v tejto chvíli očakával, pretože naozaj, kto mlčí, ten svedčí. Ďakujem.
Glváč, Martin, podpredseda NR SR (2018-10-24):
Pani poslankyňa Remišová.
Tittel, Dušan, poslanec NR SR (2019-02-18):
Ďakujem za slovo, pani predsedajúca. Pani ministerka, musím zhodnotiť, že ani po vašej náročnej hodinovej, po vašom hodinovom vystúpení, bohužiaľ, niektorí kolegovia z opozície nepochopili a nestačilo im, takže bude musieť vystúpiť ešte aj druhýkrát, aby ste im zdôvodnili tie teraz, ako aj pred chvíľočkou, zdôvodnili, že nepochopil, prečo hlasovaním 9 : 1 nebola úspešná tá firma, ktorá žiadala, aj keď už dostala v minulosti 26 mil. eur a ešte stále ten výskum nebol ukončený. Veľmi oceňujem vašu silnú argumentáciu ohľade stimulov, lebo naozaj veľký rozdiel robí niektorým kolegom pochopiť, že je rozdiel, iná fungovanie eurofondov a iné stimulov na Slovensku. A takisto oceňujem od vás návrh vylepšenia systému hodnotenia stimulov do budúcnosti, aj keď si myslím, že ani najlepší možný systém, ktorý by ste navrhli v tomto rozpólizovanom svete a teraz tam o Slovensku, ako je rozdelené, by ten výsledok neuspokojil, keďže tá naša spoločnosť je neuveriteľne polarizovaná. Oceňujem takisto aj vaše podanie na individuálne zlyhanie jednotlivých členov, že ste podali na orgány činné v trestnom konaní, aby to preverila polícia, lebo si myslím, že je dobré, keď niekto pochybil, aj keď je súčasťou, myslím, že aj menej priamo ministerstva, ale aj či už sú to jednotliví hodnotitelia, alebo tá sekcia, ktorá bola zodpovedná za tú kontrolu, aby brali zodpovednosť, a, samozrejme, preto vám určite vyjadrím vašu podporu.
Grendel, Gábor, podpredseda NR SR (2021-12-07):
S ďalšou faktickou poznámkou pán poslanec Jozef Šimko.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-11-04):
Ďakujem pekne. Vážený pán poslanec, bývalý minister, dokonca aj dopravy, aj keď krátko, ale predsa. Neviem, či to je kritika, že som nominoval niekoho z kraja, ktorý je vám blízky, z univerzity, ktorú poznáte alebo skôr povzbudenie, ale no pán docent Pavlásek je vysokoškolský učiteľ na Dopravnej univerzite v Žiline. Spĺňa naozaj všetky predpoklady pre výkon takejto funkcie, aby bol zodpovedným generálnym riaditeľom Slovenskej správy ciest. KDH, i ja osobne, som myslel tie slová vážne, ktoré citujete, a tak k tomu aj pristupujem a budem pristupovať. Dá sa to vidieť na nomináciách v takých kľúčových inštitúciách alebo podnikoch pod gesciou ministerstva dopravy, výstavby a regionálneho rozvoja ako sú Národná diaľničná spoločnosť, Železnice Slovenskej republiky, Železničná spoločnosť Cargo alebo bratislavské letisko, kde na čele sú postavení ľudia, ktorí nie sú členmi žiadnej politickej strany, ale odborne zdatní manažéri. Odbornosť a bezúhonnosť, to sú pre mňa dve základné kritériá alebo východiská pri posudzovaní personálnych nominácií. Ja len pripomeniem, možno že to aj poznáte, že pán docent Pavlásek bol dokonca aj predsedom dopravnej komisie, teda v rámci vyššieho územného celku v Žilinskom samosprávnom kraji, kým ho v kombinácii poslanci SMER-u a SDKÚ neodvolali, ale to len hovorím na margo toho, že jeho angažovanosť v doprave nie je len pedagogicky, ale aj vecne, je poznaná a viditeľná. Je aktívny a som rád, že mnohé z tých tém, o ktorých aj tu rozprávame sa už riešia aj za jeho účasti. Som toho zároveň svedkom, aj svojim spôsobom kontrolórom.
Laššáková, Jana, podpredsedníčka NR SR (2015-04-16):
Pani poslankyňa Gibalová nie je prítomná, nech sa páči, pán poslanec Bublavý.
Grendel, Gábor, podpredseda NR SR (2022-02-08):
Pani poslankyňa, poslankyňa, pardon, Vladimíra Marcinková... Nefunguje pani poslankyni mikrofón napriek tomu, že svieti. Zapnite, prosím, pani poslankyňu.
P. Paška, predseda NR SR: (2008-09-18):
Teraz budeme pokračovať v prerušenom rokovaní 27. schôdze hlasovaním. Poprosím pána poslanca Kovačócyho, aby uvádzal v druhom čítaní hlasovanie o vládnom návrhu zákona, ktorým sa mení a dopĺňa zákon č. 124/1992 Z. z. o Vojenskej polícii v znení neskorších predpisov. (Vládny návrh zákona, ktorým sa mení a dopĺňa zákon č. 124/1992 Zb. o Vojenskej polícii v znení neskorších predpisov a o doplnení zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov.) Je to tlač 637. Pán poslanec, môžeme odhlasovať a potom... Poprosím ešte pán poslanec Mikloško chcel, ale poprosím procedurálny návrh.
Sulík, Richard, predseda NR SR (2010-08-10):
Dobre, pán Paška. Ďakujem vám zatiaľ.
Zmajkovičová, Renáta, podpredsedníčka NR SR (2012-05-03):
Dokončíme faktické poznámky, pán poslanec. Nech sa páči, pán minister pôdohospodárstva.
P. Hrušovský, podpredseda NR SR: (2002-05-21):
(Hlasovanie.) 108 prítomných, 54 za. 24 proti, 27 sa zdržalo, 3 nehlasovali. Návrh sme neschválili. Ďalší návrh. J. Langoš, poslanec: Dajte, prosím, hlasovať o siedmej pripomienke prezidenta Slovenskej republiky.
Zmajkovičová, Renáta, podpredsedníčka NR SR (2013-02-13):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Prerušujem rozpravu k tomuto zákonu. Pokračujeme zajtra o 9.00 hod. A želám ešte všetkým pekný večer. (Prerušenie rokovania o 19.07 hodine.)
Homoľa, Kamil, poslanec NR SR (2011-02-03):
Ďakujem pekne, pán predsedajúci. Dajte, prosím, hlasovať o nasledovnom uznesení. Národná rada Slovenskej republiky berie na vedomie informáciu o vydaných aproximačných nariadeniach vlády Slovenskej republiky v II. polroku 2010 a o zámere prijímania aproximačných nariadení vlády Slovenskej republiky v I. polroku 2011. Ďakujem.
Jánoš, Vladimír, poslanec NR SR (2013-02-05):
Ďakujem. Hlasovali sme o všetkých pripomienkach zo spoločnej správy. Gestorský výbor ma oprávnil predniesť návrh podľa § 84 ods. 2 rokovacieho poriadku o tom, že Národná rada pristúpi k rokovaniu o návrhu zákona v treťom čítaní ihneď. Dajte, prosím, hlasovať o tomto návrhu, pán predseda.
Žiga, Peter, podpredseda NR SR (2023-11-15):
Pán poslanec Malatinec.
Svrček, Miloš, poslanec NR SR (2022-06-23):
Ďakujem vám za slovo, pán predsedajúci. Áno, niektorí odborníci tvrdia, že inflácia pri potravinách môže byť na jeseň na veľmi vysokej úrovni a môže dokonca prekročiť 20-percentnú úroveň a veľmi dobre vieme, že Slováci začínajú aspoň z tých údajov, ktoré máme k dispozícii, vyhľadávať tie lacnejšie potraviny a potraviny s nižšou pridanou hodnotou, pričom už nekupujú aj prémiové značky. Riešením potravinovej dostupnosti podľa týchto expertov je cielená pomoc odkázaným skupinám. Druhým riešením podpory kúpy potravín je podpora živočíšnej výroby, ale najmä spracovateľov a potravinárov cez cenu energií. Práve z toho dôvodu určite budem aj apelovať na ministerstvo pôdohospodárstva, aby sa venovalo tejto problematike týmto spôsobom. Ja len tak z praxe, ako je možné a pýtam sa normálne ako tiež človek, ako je možné, že v Poľsku máme 250-gramové maslo za dve eurá a na Slovensku ho máme za 4,29 už v niektorých supermarketoch. Čiže v Poľsku sa to dá, na Slovensku sa to stále nedá a tiež sa otvorene pýtam, že ako je to možné. Takže z mojej strany, pán poslanec, ako máte moju odporu ako len príčetný človek, ktorý číta tento návrh, musí, musí fakt reálne povedať, že je to dobrý návrh a máte ako u mňa, samozrejme, zelenú. Ďakujem.
Saková, Denisa, poslankyňa NR SR (2020-03-20):
Sľubujem. (Potlesk.)
Hrnčiar, Andrej, doterajší podpredseda NR SR (2020-03-20):
Pán poslanec Richard Vašečka.
Bugár, Béla, podpredseda NR SR (2019-10-25):
Ďakujem. Dávam slovo pánovi predsedovi výboru Zelníkovi, aby informoval Národnú radu o výsledku prerokovania týchto návrhov vo výboroch.
Paška, Pavol, predseda NR SR (2013-09-05):
Vaša reakcia. Chcete, pán poslanec?
Danko, Andrej, podpredseda NR SR (2024-05-21):
Ešte raz sa pýtam, páni poslanci, poslankyne, ja chápem emóciu, ešte raz, pán Hlina, ospravedlňujeme sa za to celé, nikto vám to neurobil naschvál, naozaj nikto. Je všeobecný súhlas, aby sme dokončili tie dve faktické?
Sulík, Richard, predseda NR SR (2011-04-01):
Pán poslanec Rafaj.